तुलसी महाविद्यालय में छात्राओं ने दिखाई प्रतिभा
भास्कर न्यूज | अम्बाला सिटी
तुलसीमहाविद्यालयसंस्थान में सांस्कृतिक सौजन्य से मंथन प्रतिभा खोज के अंतर्गत कार्यक्रम आयोजित किया। जिसमें अंताक्षरी, समूहगान, एकल गायन, फैशन शो, फैंसी ड्रेस एड मड शो, समूह नृत्य, एकल नृत्य और कॉमेडी विषय पर प्रतिभागियों ने अपनी प्रस्तुति दी।
कार्यक्रम का शुभारंभ मुख्यातिथि आरके शर्मा, रीटा मुंजाल प्रिंसिपल डाॅ. कीर्ति मुंजाल ने सरस्वती की अराधना कर दीप प्रज्ज्वलित कर किया। मंच संचालन मीनू नैय्यर और आशा ने किया। जबकि कमलेश, ज्योति शर्मा ने बेहतरीन ढंग से अंताक्षरी की प्रस्तुति करवाई। निर्णायक मंडल ने परिणाम सुनाते हुए विजेता प्रतिभागियों के नाम घोषित किए। विजेता छात्राओं में सुमिता दत्ता, अरविंद, हरमन, सुमन, अलका, कर्मजीत, मनप्रीत, चरणजीत, उपासना, काजल, आशिता, सुखजीत, रितिका, रमनदीप, राजविंद्र, मनिंद्र, दीक्षा, हरप्रीत, कुसुम, प्रिया, सोनिया, किरण सोनी, प्रियंका को प्रमाण पत्र ट्रॉफी देकर सम्मानित किया गया। अंत में महाविद्यालय प्रिंसिपल डाॅ. कीर्ति मुंजाल ने अतिथि निर्णायक मंडल को स्मृति चिह्न देकर सम्मानित किया।
अम्बाला सिटी| प्रतिभाखोज कार्यक्रम में डांस करती छात्राएं और कार्यक्रम में मौजूद मुख्य अतिथि
awa_Deva mai_Deva hin_Deva hin_Deva hin_Deva